AIŠKINAMASIS RAŠTAS

Dėl pritarimo Molėtų rajono savivaldybei dalyvauti Mokinių įvairovei atvirų grupių, klasių sudarymo ir ugdymo organizavimo jose projektų atrankos konkurse ir steigti Molėtų pradinėje mokykloje antrojo mokytojo ir mokytojo padėjėjo papildomas pareigybes

1. **Parengto tarybos sprendimo projekto tikslai ir uždaviniai:**

Atvirosios klasės tikslas – sudaryti sąlygas įvairių ugdymosi poreikių turinčių mokinių įtraukčiai į mokyklas, jose užtikrinti visiems mokiniams jų galias ir gebėjimus atitinkantį ugdymą, esant poreikiui jį pritaikyti asmens ugdymosi poreikiams, teikti mokymosi ir švietimo pagalbą.

Sprendimo tikslas – sprendimu patvirtinti pritarimą, kad Molėtų rajono savivaldybė dalyvautų Mokinių įvairovei atvirų grupių, klasių sudarymo ir ugdymo organizavimo jose projektų atrankos konkurse ir steigtų Molėtų pradinėje mokykloje antrojo mokytojo ir mokytojo padėjėjo papildomas pareigybes

Molėtų pradinėje mokykloje, pasirinkus ugdymo organizavimo Atvirojoje klasėje modelį, bus įdarbintas antras mokytojas ir mokytojo padėjėjas.

Paraiška atrankai turi būti pateikta iki 2023 m. birželio 15 d.

1. **Siūlomos teisinio reguliavimo nuostatos:**

Šiuo sprendimu siūloma pritarti Molėtų rajono savivaldybei dalyvauti Mokinių įvairovei atvirų grupių, klasių sudarymo ir ugdymo organizavimo jose projektų atrankos konkurse ir steigti Molėtų pradinėje mokykloje antrojo mokytojo ir mokytojo padėjėjo papildomas pareigybes.

**3. Laukiami rezultatai:**

Molėtų pradinėje mokykloje įsteigtoje Atvirojoje klasėje bus išbandytas pasirinktas ugdymo organizavimo modelis, kai mokiniams teikiama intensyvesnė mokymosi ir švietimo pagalba visiems klasės mokiniams, tame tarpe ir turintiems didelių ir labai didelių specialiųjų ugdymosi poreikių. Mokykla, sukaupusi patirtį Atvirojoje klasėje, ją perduos ir kitoms savivaldybės bendrojo ugdymo mokykloms.

1. **Lėšų poreikis ir jų šaltiniai:**

Lėšų poreikio nėra.

 **5. Kiti sprendimui priimti reikalingi pagrindimai, skaičiavimai ar paaiškinimai.**